जोधपुर. एक युवती और उसके दो चाहने वाले। दोनों में छिड़ गई गैंगवार। वो भी इस कदर कि एक-दूसरे पर फायरिंग से भी नहीं चूके। एक-दूसरे के साथियों पर दिन-दहाड़े जानलेवा हमला भी किया। सुनने में भले ही किसी फिल्म की स्टोरी से कम लगे, लेकिन यह हकीकत है। पुलिस ने दोनों ही गैंग के सदस्यों को गिरफ्तार कर लिया है।
दरअसल, दलपत माली और पवन सोलंकी मंडोर एरिया की एक निजी स्कूल में साथ पढ़ते थे। दोनों एक ही युवती को चाहते थे। वहां से दोनों में दुश्मनी हुई। दोनों की लड़ाई के बाद दुश्मनी इस कदर बढ़ गई कि दोनों ने अपनी-अपनी गैंग बना ली और एक-दूसरे के साथियों पर जानलेवा हमले में फायरिंग की और हाथ-पांव तक काट डाले।
बीती सात फरवरी को पावटा सब्जी मंडी रसाला ओवरब्रिज चौराहा के पास पवन सोलंकी के साथ राजीव पंवार उर्फ मुकेश राहुल गिरि ने मुंह पर रुमाल बांधकर बनाड़ खाना खाने जा रहे चार युवकों की कार को टक्कर मार फायर कर दिए। बाद में पता चला यह वारदात गफलत में हो गई। पुलिस ने आरोपियों को पांच दिन बाद कुंभलगढ़ में एक होटल से ऐश-आराम करते हुए पकड़ा।
तीनों शातिर अपराधी
आरोपी पवन सोलंकी, राजीव पंवार उर्फ मुकेश राहुल गिरि के खिलाफ हत्या, हत्या का प्रयास, फायरिंग, अवैध हथियार, मारपीट, तोड़फोड़ के डेढ़ दर्जन से अधिक मामले दर्ज हैं। ये मथानिया थाने के वांछित हैं।
hin_Deva hin_Deva hin_Deva bho_Deva hin_Deva